  Майя Бывальцева Удмуртиысь кунпуш ужъёсъя министерствоысь, возьмаськись предприятиосысь  900 ӧнерчиос, эрикрадэз утён удысъя ужась мерлыко огазеяськонъёсысь ыстэм муртъёс ужалозы школаосын чингыли берпуметӥзэ жингыртон нуналэ. Со сярысь вераз министерстволэн ыстэм муртэз Вероника Малькова, ивортэ удысэтлэн пресс-службаез. Котькуд школа но ужрадъёсты ортчытон интыос борды кунпуш ужъёсъя ёзэсъёсысь ӧнерчиез юнматӥзы. Озьы ик полицейскойёс эрикрадэз утёзы выпускникъёс шутэтскон интыосын. Сюрес вылын кышкыттэмлыкез чаклан понна дышетсконниос но ужрадъёс ортчытон интыос доры кун автоинспекцилэн патруль ёзэсъёсысьтыз нарядъёс сылозы. Дышетсконэз йылпумъянлы сӥзем ужрадъёс Удмуртиысь 437 школаосын ортчозы. Туэ элькунын 20 сюрс 876 выпускникъёс. Тодэ вайытом, элькун катъя 25-тӥ куартолэзе, 1-тӥ инвожое но 1-тӥ куарусёнэ кудӟытӥсь юонъёсын (со пӧлын сурен но солэсь юонъёсын) вузкарыны уг яра. Тегъёс: Ижкар МВД Удмуртия школаос полиция праздникъёс кышкыттэмлык  